LIETUVOS NACIONALINIS MUZIEJUS IEŠKO RINKODAROS SPECIALISTO/-ĖS

Lietuvos nacionalinis muziejus – didžiausias Lietuvos valstybingumo istoriją ir kultūros raidą atspindinčių rinkinių saugotojas bei populiarintojas, vienijantis 11 padalinių – stiprina komandą ir ieško:

**MUZIEJINĖS VEIKLOS RINKODAROS SPECIALISTO/-ĖS DARBUI KOMUNIKACIJOS IR RINKODAROS SKYRIUJE**

Pareigybės pavadinimas: muziejinės veiklos rinkodaros specialistas

**Darbo pobūdis:**

* Įgyvendina muziejaus rinkodaros projektus.
* Tiria potencialių Muziejaus lankytojų rinką ir ieško būdų (formų, galimybių ir pan.) juos pritraukti į Muziejaus ekspozicijas, parodas ir renginius (konferencijas, seminarus, knygų pristatymus ir pan.).
* Tiria potencialių Muziejaus rėmėjų rinką, ieško būdų (formų) kaip patraukliai jiems pristatyti informaciją apie esamus ir būsimus Muziejaus projektus (naujų ekspozicijų, parodų kūrimą, renginius, naujų technologijų naudojimą ir t.t.) bei siekia gauti priimtiną Muziejui paramą įvairiomis jos formomis (finansine, materialia, kūrybine, kita išraiška).
* Patraukliais būdais pristato potencialioms Muziejaus lankytojų grupėms Muziejaus ekspozicijų lankymo rinkodarą (bilietų, ekskursijų, edukacijų ir pan. pardavimo kainas), informuoja apie naujoves, stebi šią rinką kituose Muziejuose ar turizmo objektuose, reaguoja į naujas tendencijas, ieško būdų tobulinti Muziejaus lankymo rinkodarą, siekdamas didinti Muziejaus lankytojų skaičių.
* Nuolat stebi informaciją internete apie Muziejaus ekspozicijų darbo laiką, bilietų kainas ir pan., pastebėjęs neatitikimus, laiku ją atnaujina.
* Patraukliais būdais skleidžia informaciją apie muziejaus ekspozicijas, parodas, renginius turizmo agentūroms, gidams, suinteresuotoms bendruomenėms, potencialioms lankytojų grupėms socialiniuose tinkluose, turizmo ir kitose interneto svetainėse ir pan.
* Patraukliai pristato informaciją apie Muziejaus vidaus ir lauko nuomojamas erdves potencialiai tuo suinteresuotoms grupėms (verslo subjektams, renginių organizatoriams ir pan.), paaiškina nuomos kainodarą ir sąlygas, nukreipia pas atsakingus Muziejaus asmenis, sudaro nuomos sutartis.
* Ieško kitų patrauklių muziejaus lankytojams traukos į Muziejų formų: tiria lankytojų lūkesčius ir poreikius, susijusius su poilsio, pramogų, maisto ir pan. paslaugomis, ieško patrauklių Muziejui pasiūlymų ir subjektų, galinčių teikti kokybiškas, įvairias į Muziejaus lankytojo poreikius atliepiančias ir su Muziejaus vizija sutampančias paslaugas.
* Bendradarbiauja su trečiosiomis suinteresuotomis šalimis, siekdamas su jomis užmegzti glaudžius ryšius ir taip kelti lankytojų skaičių muziejuje (turizmo agentūros, turizmo svetainės, gidai, renginių organizatoriai ir t.t.).
* Reklamuoja muziejaus renginius tikslinėse išorinėse svetainėse, leidiniuose.
* Organizuoja reklaminės (vizualinės, tekstinės) medžiagos apie muziejų kūrimą ir platinimą (ieško, kur reklamuotis), tvarko su tuo susijusią dokumentaciją;

**Reikalavimai kandidatui:**

* Aukštasis universitetinis arba koleginis išsilavinimas vadybos, humanitarinių arba jiems prilygintų mokslų srityje
* Puikios lietuvių kalbos žinios;
* Anglų kalbos žinios ne žemesniu nei B1 lygiu;
* Gebėjimas sklandžiai dėstyti mintis žodžiu ir raštu;
* Gebėjimas valdyti, kaupti, sisteminti, apibendrinti, analizuoti informaciją, rengti išvadas bei teikti pasiūlymus;
* Gebėti planuoti, organizuoti savo veiklą, dirbti savarankiškai ir komandoje.
* Geri darbo kompiuteriu įgūdžiai (MS Office: pažengęs vartotojas).

**Lūkesčiai/privalumai kandidatui:**

* Panaši rinkodarinio darbo patirtis (pageidautina vidutinio dydžio ar didelėje organizacijoje);
* Savarankiškumas, geri planavimo ir organizavimo įgūdžiai, orientacija į rezultatą;

**Siūlome:**

* Įtraukiančias veiklas visą darbo dieną;
* Laisvę kurti ir įgyvendinti idėjas;
* Pareiginę algą – su 9 BD pastoviosios dalies koeficientu (1674 Eur su mokesčiais);
* Stabilų atlyginimą, priemokas už papildomus darbus, kintamąją dalį už labai gerą darbą ir kt. garantijas;
* Lankstų darbo grafiką dirbant pagal suminę darbo laiko apskaitą ir galimybę dirbti iš ten, kur patogu (nuotolinį darbą);
* Mokymus ir kvalifikacijos kėlimo kursus;
* Galimybę nemokamai lankytis muziejuose ir parodose.

Informacija susidomėjusiems:

Gyvenimo aprašymai (CV) su nuoroda „Rinkodaros specialistas“ priimami elektroninio pašto adresu karjera@lnm.lt iki 2023 m. gegužės mėn. 31 dienos imtinai.

Smulkesnė informacija apie konkursą teikiama telefonu 8 5 262 5173.

Į pokalbį bus kviečiami tik atrinkti kandidatai. Pokalbiai bus rengiami birželio mėn. pirmoje pusėje.

Konkurso sąlygų neatitinkantys ir neatrinkti kandidatai bus informuoti raštu iki 2023 m. birželio mėn. 5 dienos.

**Konfidencialumą garantuojame.**